Dä Erwin - des isch d Lesig vum Rätsel - het eweng Broblem mit em Franzesische gha. Aber sini Lit im Brojäkt mit em Schwebische nit. So hän etligi Kameruner zimli guet Schwebisch vu-nem glehrt. Isch des villicht Alemanniä? Wänn d Alemanne an ihrere Sproch feschthebe? (D Schwobe ghere, hischtorisch gsähne, aü zu uns oder mir zu ihne.) Ass in däm Stickli Alemanniä Schwarzi alemannisch schwätze, isch ke Broblem. Sälli uf dr Boistell hän viil mit uns Badener un Elsässer gmein - unsereins richtet sich nämlig alliwiil noch allene andere. S Broblem sin ender eweng d Erwin. Esonigi hä mir do im Elsiss un im Badische aü - wu johrelang, johrzehntilang do wohne un d hiäsig Sproch nit anämme, wu andere ihrini ufzwinge (e baar bewusst, diä meischte unbewusst). Schwamm driiber. D Sproch isch eins, aber nit alles. Dr Kamerun-Erwin isch sunscht e rächte Kärli gsii - und diä hiäsige Erwin sins meischtens aü.